כללי התחרות הכלכלית (פטור סוג להסכמי רכישה בלעדית) (הוראת שעה)

{{ח:התחלה}}
{{ח:כותרת|כללי התחרות הכלכלית (פטור סוג להסכמי רכישה בלעדית) (הוראת שעה), התשס״א–2001}}

{{ח:פתיח-התחלה}}
{{ח:תיבה|ק״ת תשס״א, 668|כללי ההגבלים העסקיים (פטור סוג להסכמי רכישה בלעדית)|https://olaw.org.il/takanot/takanot-6096.pdf}}; {{ח:תיבה|תשס״ד, 749|תיקון|https://olaw.org.il/takanot/takanot-6327.pdf}}; {{ח:תיבה|תשס״ו, 797|תיקון|https://olaw.org.il/takanot/takanot-6483.pdf}}; {{ח:תיבה|תשע״א, 848|תיקון|https://olaw.org.il/takanot/takanot-6987.pdf}}; {{ח:תיבה|תשע״ו, 847|תיקון|https://olaw.org.il/takanot/takanot-7631.pdf}}, {{ח:תיבה|2253|תיקון מס׳ 2|https://olaw.org.il/takanot/takanot-7713.pdf}}; {{ח:תיבה|תשפ״א, 3839|תיקון|https://olaw.org.il/takanot/takanot-9527.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התחרות הכלכלית#סעיף 15א|סעיף 15א}} {{ח:חיצוני|חוק התחרות הכלכלית|לחוק התחרות הכלכלית, התשמ״ח–1988}} (להלן – החוק), ובאישור הועדה לפטורים ולמיזוגים, אני מתקין כללי פטור סוג אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״א}}
{{ח:ת}} בכללים אלה –
{{ח:ת|סוג=הגדרה}} ”הסכם רכישה“ – חוזה בין מוכר לבין ספק, לרכישת טובין לשם מכירתם;
{{ח:ת|סוג=הגדרה}} ”הסכם סוכנות“ – חוזה בין סוכן לבין ספק למכירת טובין, תמורת עמלה;
{{ח:ת|סוג=הגדרה}} ”מוכר“ – צד להסכם רכישה הרוכש טובין מספק לשם מכירתם;
{{ח:ת|סוג=הגדרה}} ”סוכן“ – צד להסכם סוכנות הפועל למכירת טובין של הספק תמורת עמלה;
{{ח:ת|סוג=הגדרה}} ”ספק“ – צד להסכם רכישה המספק או מוכר טובין למוכר לשם מכירתם או צד להסכם סוכנות המוכר טובין באמצעות הסוכן;
{{ח:ת|סוג=הגדרה}} ”רכישה“ בידי מוכר – לרבות קבלת טובין להחזקתו, לשם מכירתם.

{{ח:סעיף|2|פטור מקבלת אישור|תיקון: תשס״ד, תשע״ו־2, תשפ״א}}
{{ח:תת|(א)}} הסכם רכישה שבו מתחייב מוכר לרכוש טובין מסוג מסוים רק מספק אחד (להלן – הסכם לרכישה בלעדית) פטור מקבלת אישור בית הדין לתחרות, אם התקיימו לגביו כל התנאים שבכללים אלה.
{{ח:תת|(ב)}} מותר לכלול בהסכם לרכישה בלעדית את הכבילות המפורטות להלן או חלק מהן:
{{ח:תתת|(1)}} התחייבות המוכר, אדם השולט בו או תאגיד הנשלט על ידי מי מהם, כי הוא לא ייצר ולא ישווק טובין תחליפיים לטובין נושא ההסכם לרכישה בלעדית; בסעיף זה, ”שליטה“ – כהגדרתה {{ח:חיצוני|חוק התחרות הכלכלית|בחוק}};
{{ח:תתת|(2)}} התחייבות המוכר לאחד או יותר מאלה:
{{ח:תתתת|(א)}} לרכוש סדרות שלמות של טובין שבהסכם לרכישה בלעדית;
{{ח:תתתת|(ב)}} לרכוש כמות מסוימת של טובין שבהסכם לרכישה בלעדית;
{{ח:תתתת|(ג)}} למכור טובין שבהסכם לרכישה בלעדית באריזה או בעיצוב שדרש הספק;
{{ח:תתתת|(ד)}} למכור טובין שבהסכם לרכישה בלעדית תחת סימן מסחר או סימן שירות שהספק או המוכר הוא בעלו או מורשה לשווק תחתיו טובין מאותו סוג, או תחת שם מסחרי שהספק או המוכר משווק בו טובין מאותו סוג;
{{ח:תתתת|(ה)}} לסייע בקידום מכירות הטובין שבהסכם לרכישה בלעדית, לרבות באמצעות –
{{ח:תתתתת|(1)}} פרסומם;
{{ח:תתתתת|(2)}} החזקת מלאי של הטובין, בכלל או בכמות שלא תפחת משיעור מסוים;
{{ח:תתתתת|(3)}} מתן שירות ואחריות לטובין;
{{ח:תתתתת|(4)}} העסקת עובדים בעלי מומחיות או הכשרה טכנית מספקת.
{{ח:תת|(ג)}} {{ח:הערה|(בוטל).}}

{{ח:סעיף|2א|כבילות נלוות|תיקון: תשס״ד, תשע״א}}
{{ח:ת}} פטור לפי כללים אלה יחול גם על הסכם רכישה בלעדית הכולל כבילות נוספות ובלבד שהכבילות הנוספות נחוצות למימוש עיקרו של ההסכם ואין בהן כדי לפגוע פגיעה של ממש בתחרות בשוק המוצר או בחלק ממנו.

{{ח:סעיף|3|סייגים לתחולת הפטור|תיקון: תשס״ד}}
{{ח:ת}} פטור הסוג שבכללים אלה לא יחול על הסכם לרכישה בלעדית שלגביו מתקיימים אחד או יותר מאלה:
{{ח:תת|(1)}} הצדדים להסכם לרכישה בלעדית הם מתחרים בפועל;
{{ח:תת|(2)}} חלקו של צד להסכם לרכישה בלעדית בשוק המוצר הוא 30% או יותר מייצור המוצר או מאספקתו;
{{ח:תת|(3)}} צד להסכם לרכישה בלעדית הוא בעל מונופולין בשוק המוצר או בשוק מוצר משיק;
{{ח:תת|(4)}} בין צדדים להסכם לרכישה בלעדית קיים הסכם לענין אחד מאלה:
{{ח:תתת|(א)}} המחיר שבו יציעו המוכר, הספק או אדם אחר מטעם מי מהם את הטובין לאחר;
{{ח:תתת|(ב)}} המחיר שיידרש תמורת הטובין מאדם אחר או שישולם בעדם;
{{ח:תתת|(ג)}} שיעור הרווח שיפיק צד להסכם לרכישה בלעדית;
{{ח:תתת|(ד)}} כל הסכם אחר שתוצאתו שוות ערך להסכמים כאמור בפסקאות משנה (א) עד (ג);
{{ח:תת|(5)}} ההסכם לרכישה בלעדית מחייב אדם להיות צד לו לפרק זמן העולה על עשר שנים רצופות, ולא ניתנה בו לאותו אדם אפשרות להשתחרר ממנו בהודעה שייתן זמן סביר מראש;
{{ח:תת|(6)}} עיקרו של ההסכם לרכישה בלעדית בהפחתת התחרות או במניעתה;
{{ח:תת|(7)}} ההסכם לרכישה בלעדית כולל כבילות שאינן נחוצות למימוש עיקרו.

{{ח:סעיף|4|הסכם בלעדיות לרכישת תשומה}}
{{ח:ת}} פטור זה יחול גם על הסכם לרכישה בלעדית, שבו רכישת הטובין מהספק נעשית לשם שימוש בהם כתשומה בייצור טובין אחרים ולא לשם מכירתם (להלן – הסכם בלעדיות), בתנאי שסך כל הכמות הנמכרת בידי אותו ספק לכל הרוכשים ממנו טובין כאמור, בהסכם בלעדיות, אינה עולה על 10% מכלל הצריכה של טובין מאותו סוג.

{{ח:סעיף|4א|תחולת הפטור על הסכם סוכנות בלעדית|תיקון: תשע״א, תשע״ו־2, תשפ״א}}
{{ח:תת|(א)}} הסכם סוכנות שבו מתחייב הסוכן למכור בשטח ההסכם טובין של הספק בלבד (להלן – הסכם לסוכנות בלעדית) פטור מקבלת אישור בית הדין לתחרות, אם התקיימו לגביו כל התנאים שבכללים אלה, בשינויים המחויבים.
{{ח:תת|(ב)}} על אף האמור בסעיף קטן (א), בהסכם סוכנות בלעדית ניתן לכלול, בשינויים המחויבים, כבילות כאמור {{ח:פנימי|סעיף 3|בסעיף 3(4)}} ובלבד שהסוכן אינו סוכן עצמאי; לעניין סעיף זה, ”סוכן עצמאי“ – סוכן שהוא צד להסכם סוכנות בלעדית שביצועו דורש ממנו השקעות משמעותיות ומיוחדות להסכם או נטילת סיכונים משמעותיים ומיוחדים להסכם.

{{ח:סעיף|4ב|סייג לתחולת {{ח:חיצוני|כללי ההגבלים העסקיים (הוראות והגדרות כלליות) (הוראת שעה)|כללי ההגבלים העסקיים (הוראות והגדרות כלליות)}}|תיקון: תשע״ו־2}}
{{ח:ת}} הוראת {{ח:חיצוני|כללי ההגבלים העסקיים (הוראות והגדרות כלליות) (הוראת שעה)#סעיף 9|סעיף 9 לכללי ההגבלים העסקיים (הוראות והגדרות כלליות) {{ח:הערה|(הוראת שעה)}}, התשס״ו–2006}}, לא תחול על כללי פטור סוג זה.

{{ח:סעיף|5|תוקף|תיקון: תשס״ו, תשע״א, תשע״ו, תשע״ו־2, תשפ״א}}
{{ח:ת}} תוקף פטור הסוג שבכללים אלה עד יום ד׳ בתשרי התשפ״ז (15 בספטמבר 2026).

{{ח:חתימות|י״ג בכסלו התשס״א (10 בדצמבר 2000)}}
* '''דוד תדמור'''
הממונה על הגבלים עסקיים
* '''אהוד ברק'''
שר התעשיה והמסחר
{{ח:סוגר}}
{{ח:סוף}}
[[קטגוריה:בוט חוקים]]